मिनाल सम्पथ भारत के मंगल ग्रह मिशन ‘मंगलयान’ की सिस्टम अभियन्ता थी। इस मिशन के लिए उन्होंने एक कमरे में १८ घन्टे प्रतिदिन के हिसाब से काम किया। इस कमरे में खिड़की भी नहीं थी। बिना खिड़की वाला कमरा इसलिए चुना गया जिससे बाहर से कोई डिस्टर्ब न कर सके। वे कहती हैं, ‘‘हमारे पास इस काम के लिए एक अच्छी टीम थी तथा हम में आपस में एक अच्छी समझदारी का मेल-जोल था। प्रमोचन तिथि निर्धारित थी तथा हर हाल में इस तिथि तक काम पूरा करना था। ‘‘मिनाल सम्पथ के लिए इस मिशन में काम करना एक सपना पूरा होने के समान था। अपने प्रायमरी स्कूल के दिनों को याद करते हुए वे कहती हैं कि उन्होंने एक बार टेलीविजन में एक प्रमोचन होते हुए देखा था तथा उसे देखने के बाद उनके मस्तिष्क में यह विचार आया कि कितना अच्छा होता यदि मैं भी एक दिन इस मिशन पर काम करती। वे कहती हैं कि वह सपना शायद साकार हो गया कि मैं आज उसी स्थान पर हूँ। मिस सम्पथ और उनकी टीम ने मंगलयान मिशन के लिए तीन उपकरण विकसित किये जिनके द्वारा मिशन के प्रमुख परीक्षण सम्पन्न किये गये। दो वर्ष लिए इस मिशन के पूरा करने में उन्होने शनिवार तथा छुट्टियों को तिलांजलि दे दी और १८-१८ घं। प्रति दिन काम किया। मिस सम्पथ उन कुछ महिलाओं में से एक हैं जिन्होंने नासा के समकक्ष एक भारतीय मिशन ‘मंगलयान’ में काम किया। वे कहती हैं, ‘‘इस प्रकार की महान संस्था में काम करते हुए मैं भूल गई कि मैं एक महिला हूँ।’’ अपने परिवार के विषय में वे कहती हैं कि बिना उसके सहयोग के मैं अपना कार्य पूरा नहीं कर सकती थी। कई बार जब उनका बेटा बीमार हुआ तो वे उस समय बैंगलूर में कुछ तंत्रो का रिपेयर कर रही होती थी। वे कहती हैं कि बिना परिवार के सहयोग के मैं ये काम नही कर सकती थी जिनमें ५ परियोजनाएँ तथा ११ नीतभार शामिल थे।